《范文正黄素小楷昌黎伯夷颂盖宋皇佑三年十一》
宋代·戴表元

有耳不听下巴人，有手不写剧秦美新。
天生灵物寄我体，可惜秦弃同埃尘。
清风百世希文老，一字流传今是宝。
谁知堂堂伯夷颂，曾借春晖发枯槁。
韩子也复英雄姿，冰寒半峻余文辞。
吹嘘自起北海隐，脍炙聊慰西山饥。
天荒地老精灵在，处处江湖红散彩。
青离孔氏忽自归，今遇龚侯如有待。
世情爱古兼爱奇，书奴满眼非吾师。
请君焚香盥手拜此帖，归洗人间儿女痴。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》